RECORREGUT MARATÓ BURRIAC XTREM 2014
El Grup de Muntanya d'Argentona us presenta aquest any 2014, dins la "12a. Cursa de Muntanya Castell de Burriac, “Trofeu Pere Asturiano", ara més coneguda com la BURRIAC XTREM, la primera edició de la PRIMERA MARATÓ DE MUNTANYA DEL MARESME.
La presentació enguany de la primera edició de la PRIMERA MARATÓ DE MUNTANYA DEL MARESME, és una aposta molt important per a nosaltres, per la gent del Grup de Muntanya d’Argentona, i volem que sigui, encara més, un salt qualitatiu per a tothom.
La primera edició de la PRIMERA MARATÓ DE MUNTANYA DEL MARESME transcorre gairebé en tota la seva totalitat per l'àrea protegida del Parc de la Serralada Litoral, a la comarca del Maresme, passant pels termes municipals d'Argentona,Cabrera de Mar i Òrrius. La característica del paisatge, és una conjunció harmoniosa de turons coberts d'un mantell de vegetació, constituït sobretot, per pinedes de pi pinyoner i alzinars mediterranis, com un tapís verd continu, només trencat per alguna que altra urbanització i alguna pedrera. Completen el conjunt arbori una gran col•lecció d'arbusts, herbassars i brolles i un sotabosc curull d'herbes aromàtiques com el romaní i la farigola. Un subsòl abundant en aigües subterrànies fa que hi hagi una gran abundància de fonts, moltes d'elles eixutes, malmeses o formant part del record històric, però moltes d'altres restaurades per gent entusiasta, amb dolls d'aigua fresca i entorns arranjats, complement indispensable, i fins i tot identificador, de la vila d'Argentona i que no poden faltar en l'itinerari de la cursa.
Aquest és l'entorn per on corren els participants de la primera edició de la PRIMERA MARATÓ DE MUNTANYA DEL MARESME, un regal de la natura a tocar de les poblacions industrials i urbanitzades de la nostra comarca.
A banda del paisatge, patrimoni natural que ens ve donat, nosaltres hi posarem tot allò que està les nostres mans, per fer de la primera edició de la PRIMERA MARATÓ DE MUNTANYA DEL MARESME un gran esdeveniment esportiu.
Gaudi-ho!!!